**ΕΚΔΟΣΗ 2 ICS2**

**Μεταβατική περίοδος για τους Οικονομικούς Φορείς – Χρήση παραθύρου εγκατάστασης (Deployment Window)**

Για τους ενδιαφερόμενους οικονομικούς φορείς με ελληνικό EORI η χρήση παράθυρου εγκατάστασης για την Έκδοση 2 του ICS2 μπορεί να χορηγηθεί αφού αποσταλεί σχετικό αίτημα στη τελωνειακή αρχή πριν την σχετική ημερομηνία έναρξης λειτουργίας της εφαρμογής του, ως εξής :

Το αίτημα πρέπει να αποστέλλεται στις υπηρεσίες της ΑΑΔΕ μέσω ηλεκτρονικού ταχυδρομείου στο email ICS2\_tradesupport@aade.gr .

To αίτημα μπορεί να διατυπωθεί ως ελεύθερο κείμενο, και πρέπει να περιλαμβάνει υποχρεωτικά τις ακόλουθες πληροφορίες:

1. Πλήρης Επωνυμία και διεύθυνση
2. Αριθμός EORI
3. Ρόλος στην εφοδιαστική αλυσίδα για το ICS2 (π.χ. Αερομεταφορέας, Φορέας διαμεταφοράς και logistics, Φορέας παροχής υπηρεσιών ταχυμεταφοράς, Φορέας παροχής ταχυδρομικών υπηρεσιών, Αντιπρόσωπος των ανωτέρω)
4. Επιθυμητό χρονικό πλαίσιο για το παράθυρο ανάπτυξης ( π.χ. – «από την……… έως την ……..» )
5. Ημερομηνία κατά την οποία ο οικονομικός φορέας σχεδιάζει να λειτουργήσει παραγωγικά για την έκδοση 2 του ICS2 .
6. Λόγοι για τους οποίους ζητείται παράθυρο εγκατάστασης ·
7. Στοιχεία Υπεύθυνου επικοινωνίας
8. Επωνυμία και EORI του παρόχου υπηρεσιών πληροφορικής (εάν υπάρχει).

Ως γλώσσα θα χρησιμοποιηθεί η Ελληνική ή η Αγγλική και οι πληροφορίες θα πρέπει να αποσταλούν υπογεγραμμένες από νόμιμο εκπρόσωπο της εταιρείας για τον σκοπό αυτό ( και από τον service provider υπό την προϋπόθεση ότι έχει εξουσιοδοτηθεί από τον ενδιαφερόμενο οικοδομικό φορέα ). Σε περίπτωση αντιπροσώπευσης η ύπαρξη εξουσιοδότησης θα πρέπει να είναι εφικτό να ελεγχθεί όταν το ζητήσουν οι τελωνειακές αρχές .

Οι οικονομικοί φορείς θα λάβουν την επιβεβαίωση από τις υπηρεσίες της ΑΑΔΕ και θα επικοινωνήσουν για οποιοδήποτε άλλη σχετική πληροφορία (ICS2\_tradesupport@aade.gr)

Τέλος παρακαλούνται οι οικονομικούς φορείς που δεν έχουν υποβάλλει χρονοδιάγραμμα δοκιμών συμμόρφωσης να το υποβάλουν στην υπηρεσία μας το συντομότερο δυνατό προκειμένου να ενημερώσουμε τις υπηρεσίες της Ε. Επιτροπής και παράλληλα να διευκολυνθούν για να διενεργήσουν εγκαίρως τα δοκιμές αυτές.